- હસતો અજય તીરછી નજરે જોઈ રહ્યો. તેણે કીક મારી, લીવર વાયર ખેંચાય તે પહેલાં – હાં હાં, એક મિનિટ. કહી અજયના શર્ટનું ઉપલુ બટન કાઢી નાખેલું. મને ફટ ફટ થતા કોલરનો અવાજ સાંભળવો ગમે છે. પછી બંદૂકની ગોળીની જેમ બાઈક ભાગવા માંડેલી. આંખો મીંચાઈ ગઈ. કાનમાં માંડવીંથી લાયજા સુધી એકઘારી ઝડપે ભાગતાં રાજદૂતનો અવાજ પડઘાઈ રહેલો. અજયના કોલરનો ફટ ફટ અવાજ કાન વાટે હૈયામાં ઊતરતો હતો. કમરે વીટળાયેલા સુખદ સ્પર્શથી અજય ખુશ હતો. છેક પનવેલ આવ્યું ત્યાં સુધી બંધ આંખો કયાંયથી કયાંય જઈ આવી.